title: Komisjoni rakendusmäärus (EL) nr 1249/2014, 21. november 2014 , milles käsitletakse inositooli lubamist kalade ja koorikloomade söödalisandina  EMPs kohaldatav tekst

text:
               22.11.2014

               ET

               Euroopa Liidu Teataja

               L 335/7

         KOMISJONI RAKENDUSMÄÄRUS (EL) nr 1249/2014,
   21. november 2014,
   milles käsitletakse inositooli lubamist kalade ja koorikloomade söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused. Nimetatud määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

               (2)

               Direktiiviga 70/524/EMÜ anti tähtajatu luba inositooli kasutamiseks kõikide loomaliikide söödalisandina rühmas „vitamiinid, provitamiinid ja samalaadse toimega keemiliselt täpselt määratletud ained”. Vastavalt määruse (EÜ) nr 1831/2003 artikli 10 lõikele 1 kanti see aine hiljem ühenduse söödalisandite registrisse kui olemasolev toode.

               (3)

               Vastavalt määruse (EÜ) nr 1831/2003 artikli 10 lõikele 2 koostoimes artikliga 7 on esitatud taotlus inositooli uuesti hindamiseks kalade, koorikloomade kasside ja koerte söödalisandina. Taotleja taotles kõnealuse söödalisandi liigitamist söödalisandite kategooriasse „toitainelised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (4)

               Euroopa Toiduohutusamet (edaspidi „toiduohutusamet”) jõudis oma 9. aprilli 2014. aasta arvamuses (3) järeldusele, et kavandatud kasutustingimuste korral ei avalda inositool kahjulikku mõju loomade ja inimeste tervisele ega keskkonnale. Samuti jõudis toiduohutusamet järeldusele, et inositooli võib pidada tõhusaks oluliste mikroelementide allikaks kalade ja koorikloomade puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas määrusega (EÜ) nr 1831/2003 asutatud referentlabori esitatud aruande söödalisandi analüüsimeetodi kohta söödas.

               (5)

               Inositooli hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks käesoleva määruse lisas esitatud viisil.

               (6)

               Kuna ohutusnõuded ei eelda loa tingimuste viivitamatut muutmist, on asjakohane näha ette üleminekuperiood, mille jooksul võib ära kasutada olemasolevad lisaainete, eelsegude ja segasööda varud, mis sisaldavad kõnealuseid valmistisi, mille kasutamine on lubatud direktiiviga 70/524/EMÜ.

               (7)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud ainet, mis kuulub söödalisandite kategooriasse „toitainelised lisandid” ja funktsionaalrühma „vitamiinid, provitamiinid ja samalaadse mõjuga keemiliselt täpselt määratletud ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Lisas nimetatud ainet ja seda ainet sisaldavat sööta, mis on toodetud ja märgistatud enne 12. juunit 2015 kooskõlas enne 12. detsembrit 2014 kohaldatavate eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. november 2014

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  Nõukogu direktiiv 70/524/EMÜ, 23. november 1970, söödalisandite kohta (EÜT L 270, 14.12.1970, lk 1).

      (3)  EFSA Journal 2014; 12(5):3671.

      LISA

                  Söödalisandi identifitseerimisnumber

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Milligrammi toimeainet 12 % niiskusesisaldusega täissööda kilogrammi kohta

                     Toitainelised lisandid: vitamiinid, provitamiinid ja samalaadse toimega keemiliselt täpselt määratletud ained

                  3a900

                  Inositool

                     Söödalisandi koostis

                  Inositool

                     Toimeaine kirjeldus

                  Inositool
                  Keemiline valem: C6H12O6

                  CASi nr: 87-89-8
                  Inositool tahkel kujul, toodetud keemilise sünteesi teel.
                  Puhtuse kriteerium: vähemalt 97 %.

                     Analüüsimeetodid
                      (1)

                  Inositooli määramiseks söödalisandis: vedelikkromatograafia ja infrapuna-absorptsioonspektrofotomeetria (Ph. Eur. 01/2008:1805).
                  Inositooli sisalduse määramiseks söödalisandis, eelsegudes ja söödamaterjalides: mikrobioloogilise aktiivsuse analüüs.

                  Kalad ja koorikloomad

                  —

                  —

                  —

                              1.

                              Söödalisandi ja eelsegu kasutamisjuhistes tuleb märkida säilitus- ja stabiilsustingimused.

                              2.

                              Kasutajate ohutus: käitlemisel kasutada respiraatorit, kaitseprille ja kaitsekindaid.

                  12. detsember 2024

         (1)  Analüüsimeetodite andmed on kättesaadavad ühenduse referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) nr 739/2014, 7. juuli 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               8.7.2014

               ET

               Euroopa Liidu Teataja

               L 199/3

         KOMISJONI RAKENDUSMÄÄRUS (EL) nr 739/2014,
   7. juuli 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. juuli 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  53,5

                  MK

                  67,6

                  TR

                  61,7

                  XS

                  47,9

                  ZZ

                  57,7

                  0707 00 05

                  AL

                  74,4

                  MK

                  36,9

                  TR

                  78,2

                  ZZ

                  63,2

                  0709 93 10

                  TR

                  99,3

                  ZZ

                  99,3

                  0805 50 10

                  AR

                  102,9

                  TR

                  134,6

                  UY

                  120,8

                  ZA

                  128,2

                  ZZ

                  121,6

                  0808 10 80

                  AR

                  116,8

                  BR

                  81,7

                  CL

                  91,5

                  NZ

                  132,7

                  ZA

                  122,8

                  ZZ

                  109,1

                  0808 30 90

                  AR

                  75,7

                  CL

                  114,9

                  NZ

                  184,8

                  ZA

                  78,9

                  ZZ

                  113,6

                  0809 10 00

                  MK

                  85,9

                  TR

                  255,7

                  XS

                  59,5

                  ZZ

                  133,7

                  0809 29 00

                  TR

                  333,2

                  ZZ

                  333,2

                  0809 30

                  TR

                  149,8

                  ZA

                  249,3

                  ZZ

                  199,6

         (1)  Riikide nomenklatuur on sätestatud komisjoni määruses (EÜ) nr 1833/2006 (ELT L 354, 14.12.2006, lk 19). Kood „ZZ” tähistab „muud päritolu”.